b'\n_START_ARTICLE_\nOsaka\n_START_SECTION_\nZemljopis\n_START_PARAGRAPH_\nOsaka se smjestila na zapadnom dijelu Osaka Baya na u\xc5\xa1\xc4\x87u rijeke Yodo. Nalazi se na jugu otoka Hon\xc5\xa1ua, najve\xc4\x87eg japanskog otoka. Grad je okru\xc5\xbeen sa desetak manjih gradova, koji gotovo svi pripadaju okrugu Keihansin osim Amagasakia koji pripada okrugu Hyogo. Okrug Keihansin je drugo najmnogoljudnije podru\xc4\x8dje u Japanu i jedno od najve\xc4\x87ih metropolitanskih mjesta svijeta._NEWLINE_Najve\xc4\x87a to\xc4\x8dka u gradu je Tsurumi-ku visok 37,5 metara, dok se najni\xc5\xbea to\xc4\x8dka, Nishiyodogawa-ku nalazi dva metra ispod razine mora.\n_START_SECTION_\nEkonomija\n_START_PARAGRAPH_\nOsaka je nekad bila trgovinsko sredi\xc5\xa1te Japana, ali je Tokio danas preuzeo tu ulogu. No, u posljednje vrijeme mnoge velike kompanije premje\xc5\xa1taju svoja sjedi\xc5\xa1ta iz Tokija u Osaku. Neke od ve\xc4\x87ih kompanija sa sjedi\xc5\xa1tem u Osaki su: Sharp, Panasonic, Daimaru, Kansai, Nova.\n_START_SECTION_\nPovijest\n_START_PARAGRAPH_\nGrad se nekad zvao Naniva, ime koje jo\xc5\xa1 i danas nosi distrikt u centru Osake. Car Kotoku je Osaku u\xc4\x8dinio prijestolnicom. Budisti\xc4\x8dka sekta Jodo \xc5\xa0in\xc5\xa1u \xd1\x98\xd0\xb5 1496. godine napravila utvrdu oko svog hrama u Osaki. _NEWLINE_Oda Nobunaga \xd1\x98\xd0\xb5 1576. godine zapo\xc4\x8deo opsadu tog utvr\xc4\x91enja. Kad su se 1580. nakon \xc4\x8detiri godine monasi predali, hram je uni\xc5\xa1ten \xd0\xb0 Toyotomi Hideyoshi na tom mjestu gradi poznati dvorac Osaka. _NEWLINE_Dana\xc5\xa1nje ime dobija tijekom ere Meiji.\n_START_SECTION_\nPrijevoz\n_START_PARAGRAPH_\nMe\xc4\x91unarodni aerodrom Kansai je glavni aerodrom smje\xc5\xa1ten na pravokutnom, umjetnom otoku zaljeva Osaka. (Kanasi je i zemljopisni pojam podru\xc4\x8dja zapadnog Hon\xc5\xa1ua koje okru\xc5\xbeuje Osaku). Tim aerodromom se slu\xc5\xbee i Nara, Kobe i Kyoto. Osim aerodroma, Osaka je sa okolicom dobro povezana \xc5\xbeeljeznicom i podzemnom \xc5\xbeeljeznicom.'